Σοφία (ρομπότ)

Σοφία (Αγγλικά: Sophia) ονομάζεται ένα κοινωνικό ανθρωποειδές ρομπότ που αναπτύχθηκε από την εταιρεία Hanson Robotics με έδρα το Χονγκ Κονγκ. Η Σοφία ενεργοποιήθηκε στις 14 Φεβρουαρίου 2016, και παρουσιάστηκε για πρώτη φορά στα μέσα Μαρτίου 2016 στο South by Southwest (SXSW) στο Όστιν του Τέξας, στις Ηνωμένες Πολιτείες. Η Σοφία διατίθεται στην αγορά ως «κοινωνικό ρομπότ» που μπορεί να μιμηθεί την κοινωνική συμπεριφορά και να «προκαλέσει» συναισθήματα αγάπης στους ανθρώπους.

Η Σοφία έχει καλυφθεί από μέσα ενημέρωσης σε όλο τον κόσμο και έχει «δώσει» πολλές συνεντεύξεις υψηλού προφίλ. Τον Οκτώβριο του 2017, αναγνωρίστηκε στο ρομπότ η υπηκοότητα της Σαουδικής Αραβίας, και έγινε το πρώτο ρομπότ που έλαβε νομική προσωπικότητα σε οποιαδήποτε χώρα. Τον Νοέμβριο του 2017, ονομάστηκε η πρώτη Πρωταθλήτρια Καινοτομίας του Αναπτυξιακού Προγράμματος των Ηνωμένων Εθνών και είναι το πρώτο ρομπότ που του αναγνωρίστηκε τίτλος από τα Ηνωμένα Έθνη.

Σύμφωνα με τον ιδρυτή Ντέιβιντ Χάνσον, ο πηγαίος κώδικας της Σοφίας είναι περίπου 70% ανοιχτού κώδικα. Μια εργασία που περιγράφει ένα από τα υποσυστήματα ανοιχτού κώδικα της Σοφία, που ονομάζεται "Open Arms", υποβλήθηκε στο 36ο Συνέδριο για τα Συστήματα Επεξεργασίας Νευρωνικών Πληροφοριών ( NeurIPS 2022).

Το ρομπότ, που διαμορφώθηκε σύμφωνα με το πρότυπο της αρχαίας Αιγύπτου βασίλισσας Νεφερτίτη, της Όντρεϊ Χέπμπορν, και της συζύγου του εφευρέτη του Αμάντα Χάνσον, είναι γνωστό για την ανθρώπινη εμφάνιση και συμπεριφορά σε σύγκριση με προηγούμενες ρομποτικές παραλλαγές. Μιμείται ανθρώπινες χειρονομίες και εκφράσεις του προσώπου και είναι σε θέση να «απαντά» σε ορισμένες ερωτήσεις και να «συζητά» σε απλές συζητήσεις για προκαθορισμένα θέματα (π.χ. για τον καιρό).

Ο Χάνσον είπε ότι σχεδίασε τη Σοφία για να είναι η κατάλληλη «σύντροφος» για ηλικιωμένους σε οίκους ευγηρίας, να βοηθά τα πλήθη σε μεγάλες εκδηλώσεις ή πάρκα ή να εξυπηρετεί στην εξυπηρέτηση πελατών, τη θεραπεία και τις εκπαιδευτικές εφαρμογές, και ότι ελπίζει ότι το ρομπότ μπορεί τελικά να «αλληλεπιδράσει» με άλλους ανθρώπους επαρκώς για να αποκτήσει κοινωνικές δεξιότητες.

Το 2019, το ρομπότ έδειξε την ικανότητα να δημιουργεί σχέδια, συμπεριλαμβανομένων πορτρέτων. Το 2021, μια αυτοπροσωπογραφία που δημιούργησε η Σοφία πουλήθηκε για σχεδόν 700.000 δολάρια σε δημοπρασία.

Επιπλέον, η Σοφία «μιλάει» άπταιστα 20 γλώσσες, μεταξύ αυτών και Ελληνικά.Στην Αθήνα η Σοφία - Tο πιο εξελιγμένο ρομπότ τεχνητής νοημοσύνης φωτογραφήθηκε με φόντο την Ακρόπολη. athensvoice.gr. 05.02.2024. Ανακτήθηκε στις 14/02/2024.

 Σημειώσεις 

 Παραπομπές 

 Βιβλιογραφία 













 χαζο ρομπότ θα σου πετάξω αυγό στα μούτρα σου

 Εξωτερικοί σύνδεσμοι 

 Sophia's open-source code on GitHub


Κατηγορία:Ρομπότ
Κατηγορία:Τεχνητή νοημοσύνη